《题顺济庙》
宋代·黄公度

枯木肇灵沧海东，参差宫殿崒晴空。
平生不厌混巫媪，已死犹晴效国功。
万户牲醪无水旱，四时歌舞走儿童。
传闻利泽至今在，千里危樯一信风。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。